Φερδινάνδος Μαρία της Βαυαρίας

Ο Φερδινάνδος Μαρία, (γερμ. Friedrich Maria, 31 Οκτωβρίου 1636 - 26 Μαΐου 1679) από τον Οίκο των Βίττελσμπαχ, ήταν εκλέκτορας της Βαυαρίας το διάστημα 1651-1679.

Βιογραφία
Γεννήθηκε στο Μόναχο και ήταν ο πρωτότοκος γιος του Μαξιμιλιανού Α΄ εκλέκτορα της Βαυαρίας και της Μαρίας-Άννας των Αψβούργων, κόρης του Φερδινάνδου Β΄ αρχιδούκα της Αυστρίας και βασιλιά της Ουγγαρίας, Βοημίας και Γερμανίας.

Απεβίωσε το 1679 στo ανάκτορο Σλάισχαϊμ και τάφηκε στο ναό Τεατίνερ του Μονάχου. Τον διαδέχθηκε ο πρωτότοκος γιος του Μαξιμιλιανός Β΄ Εμμανουήλ.

Οικογένεια
Νυμφεύτηκε το 1650 την Ερριέττα-Αδελαΐδα, κόρη του Βίκτωρα-Αμεδαίου Α΄ δούκα της Σαβοΐας και είχε τα εξής τέκνα:
 Μαρία-Άννα-Βικτωρία 1660-1690, παντρεύτηκε τον Λουδοβίκο των Βουρβόνων μεγάλο δελφίνο της Γαλλίας.
 Μαξιμιλιανός Β΄ Εμμανουήλ 1662-1726, εκλέκτορας της Βαυαρίας.
 Ιωσήφ-Κλήμης 1671-1723, αρχιεπίσκοπος και εκλέκτορας της Κολωνίας.
 Βιολάντα-Βεατρίκη 1673-1731, παντρεύτηκε τον Φερδινάνδο των Μεδίκων διάδοχο του μεγάλου δουκάτου της Τοσκάνης.
 Λουίζα-Μαργαρίτα-Αντωνία 1663-1665, Λουδοβίκος-Αμεδαίος-Βίκτωρ 1665, Καγιετάν-Μαρία-Φραγκίσκος 1670, απεβίωσαν το πολύ δύο ετών.

Οίκος του Βίττελσμπαχ